
K materiálu č. 30373/2013








K bodu č. 2
STANOVISKO

k návrhu nariadenia vlády Slovenskej republiky, ktorým sa zrušuje nariadenie vlády Slovenskej republiky č. 336/2011 Z. z., ktorým sa vydáva zoznam účinných látok vyhovujúcich na zaradenie do biocídnych výrobkov a zoznam účinných látok s nízkym rizikom vyhovujúcich na zaradenie do biocídnych výrobkov s nízkym rizikom v znení neskorších predpisov
I
Návrh nariadenia vlády Slovenskej republiky, ktorým sa zrušuje nariadenie vlády Slovenskej republiky č. 336/2011 Z. z., ktorým sa vydáva zoznam účinných látok vyhovujúcich na zaradenie do biocídnych výrobkov a zoznam účinných látok s nízkym rizikom vyhovujúcich na zaradenie do biocídnych výrobkov s nízkym rizikom v znení neskorších predpisov predkladá na rokovanie vlády Slovenskej republiky minister hospodárstva SR Tomáš Malatinský ako iniciatívny návrh. 

V dôvodovej správe predkladateľ deklaruje, že návrh nariadenia vlády nebude mať vplyv na rozpočet verejnej správy, podnikateľské prostredie, životné prostredie, sociálne vplyvy ani vplyv na informatizáciu spoločnosti. 


Návrh nariadenia vlády sa na rokovanie vlády Slovenskej republiky predkladá bez rozporov.

II

Cieľom návrhu nariadenia vlády je zrušiť nariadenie vlády č. 336/2011 Z. z. z dôvodu, že smernica 98/8/ES, ktorá sa týmto nariadením vlády preberá, bola s účinnosťou od 1. septembra 2013 zrušená nariadením Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní.
III

Legislatívna rada vlády Slovenskej republiky prerokovala návrh nariadenia vlády na svojom zasadnutí 26. novembra 2013 a odporučila predkladateľovi zapracovať jej pripomienku a na rokovanie vlády Slovenskej republiky predložiť návrh nariadenia vlády  v novom znení.
IV

Sekcia vládnej legislatívy Úradu vlády Slovenskej republiky konštatuje, že  pripomienka legislatívnej rady je v novom znení návrhu nariadenia vlády zapracovaná, a preto odporúča vláde Slovenskej republiky návrh nariadenia vlády schváliť v predloženom znení.

